ข่าวประชาสัมพันธ์

**ไมเนอร์ โฮเทลส์ คว้ารางวัล MICHELIN Key ประจำปี 2025 รวม 13 กุญแจ**

**รางวัลอันทรงเกียรติที่โรงแรมในเครือ 11 แห่ง ใน 7 ประเทศ ได้รับสะท้อนถึงความมุ่งมั่นของไมเนอร์ โฮเทลส์ ที่มีต่อความเป็นเลิศในด้านการบริการ**

**กรุงเทพฯ 16 ตุลาคม 2568** – [ไมเนอร์ โฮเทลส์](https://www.minorhotels.com/en) (Minor Hotels) พร้อมตอกย้ำการบริการที่เป็นเลิศด้วยมาตรฐานระดับโลก หลังจากโรงแรมในเครือจำนวน 11 แห่ง จาก 3 แบรนด์ ได้แก่ [อนันตรา โฮเทลส์ แอนด์ รีสอร์ทส์](https://www.anantara.com/en/iko-mauritius/restaurants) (Anantara Hotels & Resorts) [ทิโวลี โฮเทลส์ แอนด์ รีสอร์ทส์](https://www.tivolihotels.com/en) ([Tivoli Hotels & Resorts](https://www.tivolihotels.com/en)) และ [อวานี โฮเทลส์ แอนด์ รีสอร์ทส์](https://www.avanihotels.com/en) (Avani Hotels & Resorts) คว้ารางวัล ‘มิชลิน คีย์’ (MICHELIN Key) หรือกุญแจมิชลิน รวมทั้งสิ้น 13 ดอก ในการประกาศผลระดับโลกประจำปี ค.ศ. 2025 เมื่อวันที่ 8 ตุลาคม ที่ผ่านมา โดยในปีนี้ มีโรงแรมในเครือไมเนอร์ โฮเทลส์ 6 แห่ง ที่ได้รับการคัดเลือกเป็นครั้งแรก ซึ่งในจำนวนนี้ 5 แห่งอยู่ในประเทศที่เพิ่งถูกเพิ่มเข้ามาใหม่ โดยในประเทศไทยมี อนันตรา รสานันดา เกาะพะงัน วิลล่าส์ เป็นหนึ่งใน 8 โรงแรมในไทยที่คว้ารางวัลได้เป็นปีแรก

รางวัล มิชลิน คีย์ ถือเป็นรางวัลอันทรงเกียรติที่มอบให้แก่โรงแรมและรีสอร์ทอันโดดเด่นในด้านสถาปัตยกรรม การออกแบบภายใน คุณภาพการบริการ เอกลักษณ์เฉพาะตัว ความคุ้มค่า และการมีส่วนร่วมกับชุมชนท้องถิ่น โดยในปีนี้ โรงแรมในเครือไมเนอร์ โฮเทลส์ 2 แห่ง ได้แก่ อนันตรา สามเหลี่ยมทองคำ แคมป์ช้าง แอนด์ รีสอร์ท และ ทิโวลี โดเลน อัมสเตอร์ดัม โฮเทล ได้รับรางวัลกุญแจมิชลิน 2 ดอก สำหรับโรงแรมที่มีความโดดเด่นและพิเศษเหนือกว่าในทุกๆ ด้าน รวมถึงดีไซน์หรือสถาปัตยกรรมที่สวยงามเตะตา จนกลายเป็นประสบการณ์การเข้าพักที่น่าประทับใจไม่รู้ลืม ขณะที่โรงแรมอีก 9 แห่งได้รับรางวัลกุญแจมิชลิน 1 ดอก สะท้อนถึงการเข้าพักที่พิเศษอย่างแท้จริง ตามการประเมินของผู้ตรวจสอบจากมิชลิน

**โรงแรมใหม่ในเครือไมเนอร์ โฮเทลส์ ที่คว้ารางวัล มิชลิน คีย์ เป็นครั้งแรกในปี 2025 ได้แก่**

[**ทิโวลี โดเลน อัมสเตอร์ดัม โฮเทล**](https://www.tivolihotels.com/en/tivoli-doelen) **(Tivoli Doelen Amsterdam Hotel) ประเทศเนเธอร์แลนด์** – *กุญแจมิชลิน 2 ดอก*

โรงแรมที่เก่าแก่ที่สุดในอัมสเตอร์ดัมแห่งนี้ตั้งอยู่ในอาคารอายุกว่า 300 ปี ณ ใจกลางเมืองอันมีประวติศาสตร์มาอย่างยาวนาน โดดเด่นด้วยเสน่ห์แบบดั้งเดิม พร้อมทัศนียภาพอันงดงามเหนือคลอง การันตีประสบการณ์การพักผ่อนที่ผสานประวัติศาสตร์และความหรูหราอย่างลงตัวในหนึ่งในมหานครสำคัญของยุโรป

[**อนันตรา รสานันดา เกาะพะงัน วิลล่าส์**](https://www.anantara.com/en/rasananda-koh-phangan) **(Anantara Rasananda Koh Phangan Villas) ประเทศไทย** – *กุญแจมิชลิน 1 ดอก*

ตั้งอยู่บนชายหาดทรายขาวอันเงียบสงบของหาดท้องนายปานน้อย ซึ่งได้รับการยกย่องว่าเป็นหนึ่งในชายหาดที่สวยที่สุดของประเทศไทย รีสอร์ทแห่งนี้มอบบรรยากาศส่วนตัวและความหรูหราที่ตัดขาดจากความวุ่นวายของปาร์ตี้ฟูลมูนชื่อดังอีกฟากของเกาะ ได้รับการยกย่องในด้านทำเลที่สวยงามราวสวรรค์และประสบการณ์การพักผ่อนที่เหนือระดับ พร้อมมอบช่วงเวลาแห่งความสงบสุขและพิเศษให้แก่ผู้เข้าพักทุกท่านที่ได้มาสัมผัส

[**คัสร์ อัล ซาราป เดสเสิร์ท รีสอร์ท บาย อนันตรา**](https://www.anantara.com/en/qasr-al-sarab-abu-dhabi) (**Qasr Al Sarab Desert Resort by Anantara**) **สหรัฐอาหรับเอมิเรตส์** – *กุญแจมิชลิน 1 ดอก*

รีสอร์ทหรูกลางทะเลทรายลิวา ซึ่งเป็นส่วนหนึ่งของ Empty Quarter หรือทะเลทรายที่ใหญ่ที่สุดในโลก อยู่ห่างจากอาบูดาบีเพียงหนึ่งชั่วโมงครึ่ง รีสอร์ทแห่งนี้โดดเด่นด้วยวิวเนินทรายอันตระการตาและบรรยากาศอันเงียบสงบ มอบประสบการณ์ทะเลทรายที่น่าหลงใหลพร้อมความหรูหราเหนือระดับ

[**อนันตรา นิวยอร์ก พาเลซ บูดาเปสต์ โฮเทล**](https://www.anantara.com/en/new-york-palace-budapest) **(Anantara New York Palace Budapest Hotel) ประเทศฮังการี** – *กุญแจมิชลิน 1 ดอก*

ตั้งอยู่ใกล้ แกรนด์ บูเลอวาร์ด ใจกลางกรุงบูดาเปสต์ โรงแรมแห่งนี้ตั้งอยู่ในพระราชวังสุดวิจิตร และเป็นที่ตั้งของนิวยอร์กคาเฟ่ (New York Café) อันโด่งดัง ห้องพักและห้องสวีทตกแต่งอย่างประณีตด้วยผ้าม่านที่ทำจากไหมสูงจรดเพดาน โคมไฟแก้วมูราโน และห้องน้ำหินอ่อนหรูหราประดับไม้สักทอง ถ่ายทอดกลิ่นอายแห่งความสง่างามเหนือกาลเวลาของเมืองบูดาเปสต์ได้อย่างสมบูรณ์แบบ

[**อนันตรา ซาฮารา โทเซอร์ รีสอร์ท แอนด์ วิลล่า**](https://www.anantara.com/en/sahara-tozeur) **(Anantara Sahara Tozeur Resort & Villas) ประเทศตูนิเซีย** –*กุญแจมิชลิน 1 ดอก*

ในฐานะโรงแรมแห่งเดียวในประเทศตูนิเซียที่ได้รับรางวัล มิชลิน คีย์ รีสอร์ทแห่งนี้สะท้อนเอกลักษณ์ของท้องถิ่นผ่านงานสถาปัตยกรรมและการตกแต่งที่ได้รับแรงบันดาลใจจากศิลปะชาวมัวร์และเบอร์เบอร์ ถ่ายทอดความกลมกลืนระหว่างดีไซน์อันหรูหรากับทิวทัศน์ทะเลทรายอันโดดเด่นของตูนิเซียได้อย่างลงตัว พร้อมสิ่งอำนวยความสะดวกสุดหรูที่ตอบโจทย์การพักผ่อนในแบบเฉพาะของตูนิเซีย

[**เอฟซีซี อังกอร์ บาย อวานี**](https://www.avanihotels.com/en/angkor-siem-reap) **(FCC Angkor by Avani) ประเทศกัมพูชา** – *กุญแจมิชลิน 1 ดอก*

ซ่อนตัวอยู่หลังคฤหาสน์สไตล์อินโดจีนอาร์ตเดโคอันเก่าแก่ เอฟซีซี อังกอร์ บาย อวานี คือโรงแรมบูทีคดีไซน์สวยที่สะท้อนความร่วมสมัยผ่านสถาปัตยกรรมและโทนสีเรียบง่าย แต่เปี่ยมด้วยรายละเอียดสไตล์ตะวันออกอันประณีต โดดเด่นจากภาพจำของโรงแรมสไตล์โคโลเนียล ซึ่งโรงแรม ผสมผสานอย่างลงตัวระหว่างมรดกทางวัฒนธรรมและความโมเดิร์น มอบประสบการณ์การพักผ่อนสุดละเมียดใจกลางเมืองเสียมเรียบ

**5 โรงแรมในเครือไมเนอร์ โฮเทลส์ ที่ยังคงคว้ามิชลิน คีย์ อย่างต่อเนื่องเป็นปีที่สองติดต่อกัน**

[**อนันตรา สามเหลี่ยมทองคำ แคมป์ช้าง แอนด์ รีสอร์ท**](https://www.anantara.com/en/golden-triangle-chiang-rai) **(Anantara Golden Triangle Elephant Camp & Resort) ประเทศไทย** – *กุญแจมิชลิน 2 ดอก*

ตั้งอยู่บนเนินเขามองเห็นวิวแม่น้ำโขงสุดสายตา รีสอร์ทระดับตำนานแห่งนี้เป็นต้นแบบของความหรูหราที่ผสานธรรมชาติเข้ากับการบริการอย่างเหนือชั้นได้อย่างลงตัว

[**อนันตรา สยาม กรุงเทพฯ โฮเทล**](https://www.anantara.com/en/siam-bangkok) **(Anantara Siam Bangkok Hotel) ประเทศไทย** – *กุญแจมิชลิน* *1 ดอก*

โรงแรมหรูใจกลางกรุงเทพฯ ที่คงไว้ซึ่งความสง่างามในแบบไทยอย่างแท้จริง ด้วยดีไซน์ที่ประณีตและบรรยากาศอันเปี่ยมด้วยเอกลักษณ์ เป็นที่ชื่นชอบของนักเดินทางระดับพรีเมียมและแขกผู้มีรสนิยมจากทั่วโลก

[**อนันตรา ลาวาณา เกาะสมุย รีสอร์ท**](https://www.anantara.com/en/lawana-koh-samui) **(Anantara Lawana Koh Samui Resort) ประเทศไทย** – *กุญแจมิชลิน 1 ดอก*

มอบความเงียบสงบและความเป็นส่วนตัวอย่างแท้จริง พร้อมความสะดวกสบายครบครันในการพักผ่อน พร้อมเติมเต็มสีสันและความชีวิตชีวาของเกาะสมุยได้ในเวลาเดียวกัน

[**อนันตรา หัวหิน รีสอร์ท**](https://www.anantara.com/en/hua-hin) **(Anantara Hua Hin Resort) ประเทศไทย** – *กุญแจมิชลิน 1 ดอก*

ตั้งอยู่ริมทะเลอ่าวไทยในหัวหิน เมืองตากอากาศอันมีชื่อเสียงของประเทศไทย รีสอร์ทแห่งนี้ผสานเสน่ห์ของความคลาสสิกเข้ากับวิวทะเลอันงดงามและการบริการที่อบอุ่นในแบบไทยได้อย่างลงตัว

[**อนันตรา วิลล่า ปาเดียร์น่า พาเลซ เบนาฮาวิส มาร์เบย่า รีสอร์ท**](https://www.anantara.com/en/villa-padierna-marbella) **(Anantara Villa Padierna Palace Benahavís Marbella Resort)** **ประเทศสเปน** – *กุญแจมิชลิน 1 ดอก*

โดดเด่นด้วยสถาปัตยกรรมที่ผสมผสานเสน่ห์ของวิลล่าสไตล์ทัสคานีเข้ากับกลิ่นอายคันทรีเฮาส์แบบฉบับอังกฤษ พร้อมห้องพักหรูหราและการบริการระดับเฟิร์สคลาสที่ยังคงรักษามาตรฐานความเป็นเลิศได้อย่างต่อเนื่อง

ในปีที่สองของการประกาศรางวัลนี้ มิชลิน ไกด์ (MICHELIN Guide) ได้มอบรางวัลให้โรงแรมทั่วโลกกว่า 143 แห่ง ในระดับกุญแจมิชลิน 3 ดอก 572 แห่งในระดับกุญแจมิชลิน 2 ดอก และ 1,742 แห่งในระดับกุญแจมิชลิน 1 ดอก พร้อมขยายรายชื่อไปยังประเทศใหม่เกือบ 100 ประเทศ รวมถึงการอัปเดตในประเทศที่มีอยู่เดิม เช่น สเปน และประเทศไทย สามารถดูรายชื่อโรงแรมทั้งหมดที่ได้รับรางวัลมิชลินคีย์ รวมถึงโรงแรม 11 แห่งในเครือไมเนอร์ โฮเทลส์ได้ [ที่นี่](https://guide.michelin.com/th/en/article/travel/all-the-key-hotels-in-the-world-michelin-guide)

-จบ-

**ข้อมูลสำหรับบรรณาธิการ**

**เกี่ยวกับ ไมเนอร์ โฮเทลส์ (Minor Hotels)**

ไมเนอร์ โฮเทลส์ เป็นบริษัทผู้ดำเนินธุรกิจการบริการระดับโลก โดยปัจจุบันมีโรงแรม รีสอร์ท และที่พักอาศัย จำนวนมากกว่า 640\* แห่งใน 59 ประเทศ ในฐานะเจ้าของ โรงแรม ผู้ดำเนินการ และนักลงทุน ไมเนอร์ โฮเทลส์ตอบสนองความต้องการและความปรารถนาของนักเดินทางทั่วโลกผ่าน 8 แบรนด์โรงแรม ได้แก่ อนันตรา อวานี เอเลวาน่า คอลเลคชั่น เอ็นเอช เอ็นเอช คอลเลคชั่น นาว โอ๊คส์ และทิโวลี รวมถึงคอลเลคชั่นต่างๆ ของธุรกิจที่เกี่ยวข้อง ไมเนอร์ โฮเทลส์ โดยมีแผนเร่งขยายเป้าหมายการเติบโตในระดับโลกอย่างรวดเร็ว โดยตั้งเป้าเพิ่มโรงแรมมากกว่า 280 แห่งภายในสิ้นปี 2570

นอกจากนี้ ไมเนอร์ โฮเทลส์ เป็นสมาชิกของ [Global Hotel Alliance (GHA)](https://www.globalhotelalliance.com/) และพร้อมมอบสิทธิประโยชน์แก่สมาชิกผ่านโปรแกรมสะสมคะแนน [Minor DISCOVERY](https://www.minorhotels.com/en/loyalty?_gl=1*1uab1sf*_gcl_au*MjU3NzA5NzA2LjE3NTQzNjg5NzA.*_ga*MjA0NTQ0NTgyNy4xNzE1MDU4NTg1*_ga_3YQC39M8ZK*czE3NTQzNjU0MjYkbzc2NyRnMSR0MTc1NDM2OTAyMyRqNiRsMCRoMTAzNDgyMDAzMg..) ซึ่งเป็นส่วนหนึ่งของ GHA DISCOVERY

ดูรายละเอียดเพิ่มเติมได้ที่ [minorhotels.com](https://www.minorhotels.com/en?_gl=1*1u56rp1*_gcl_au*MjU3NzA5NzA2LjE3NTQzNjg5NzA.*_ga*MjA0NTQ0NTgyNy4xNzE1MDU4NTg1*_ga_3YQC39M8ZK*czE3NTQzNjU0MjYkbzc2NyRnMSR0MTc1NDM2ODk2OSRqNjAkbDAkaDEwMzQ4MjAwMzI.) และติดตาม Minor Hotels ได้ทาง [Facebook](https://www.facebook.com/minorhotels/), [Instagram](https://www.instagram.com/minorhotels/), [LinkedIn](https://www.linkedin.com/company/minor-hotel-group/posts/?feedView=all), [TikTok](https://www.tiktok.com/%40minorhotels) และ [YouTube](https://www.youtube.com/%40MinorHotels)

***\*หมายเหตุ:*** *จำนวนโรงแรมดังกล่าวรวมทั้งโรงแรมที่เปิดให้บริการแล้ว และโครงการที่อยู่ระหว่างการพัฒนา ซึ่งได้มาจากการเป็นเจ้าของ ร่วมทุน สัญญาเช่า และสัญญาบริหาร*

**สอบถามข้อมูลเพิ่มเติมได้ที่ฝ่ายประชาสัมพันธ์:**

จุฬารักษ์ ชลหาญ (ผู้อำนวยการอาวุโสฝ่ายประชาสัมพันธ์)

อีเมล Jularak\_ch@minor.com

นิชา พงศ์สถาพร (ผู้ช่วยผู้อำนวยการฝ่ายประชาสัมพันธ์)

อีเมล nicha\_po@minor.com